অ্যান্টিবডি
বি-কোষগুলি অভিযোজনশীল অনাক্রম্যতন্ত্রের অংশ। বি-কোষ এবং অ্যান্টিবডি বা প্রতিবস্তুগুলি একত্রে অনাক্রম্যতা বা রোগ প্রতিরোধের সবচেয়ে গুরুত্বপূর্ণ কাজগুলির একটি সম্পাদন করে থাকে: তারা দেহে অনুপ্রবেশকারী কোনও প্রতি-উদ্দীপককে শনাক্ত করে ও বিপুল সংখ্যক প্রতিরক্ষামূলক প্রোটিন উৎপাদন করে। প্রতিবস্তুগুলির ভৌত রূপ দুই ধরনের হয়। রক্তে দ্রাব্য প্রতিবস্তুগুলি বি-কোষ থেকে ক্ষরিত হয়ে রক্ত ও কলারসের মাধ্যমে দেহের সর্বত্র চষে বেড়িয়ে ঐ প্রতি-উদ্দীপকটির সমস্ত চিহ্ন দেহ থেকে মুছে ফেলে।
পোলিও টিকা
সাধারণত, টীকা দেয়ার মাধ্যমে দেহের ইমিউন বা প্রতিরক্ষা ব্যবস্থায় 'ইমিউনোজেন' প্রবেশ করানো হয়। কোনো সংক্রামক প্রবেশ করানোর মধ্য দিয়ে দেহের প্রতিরক্ষা ব্যবস্থা কতৃক সাড়া পাবার প্রক্রিয়াকে বলা হয় 'ইমিউনিজেশন'। পোলিও টীকা গ্রহণের ফলে দেহে যে প্রতিরক্ষা ব্যবস্থা তৈরি হয় তা এক ব্যক্তি থেকে আরেক ব্যক্তিতে বন্য পোলিও ভাইরাস ছড়ানোর ক্ষেত্রে বাধার সৃষ্টি করে। ফলস্বরূপ, পোলিও টিকা গ্রহণকারী ব্যক্তি এবং বিপুলসংখ্যক জনগোষ্ঠী — উভয়ই রক্ষা পায়। উক্ত দু'প্রকার পোলিও টিকার উদ্ভাবন প্রথম আধুনিক সার্বজনীন টিকাপ্রদান কর্মসূচীর সূচনা করে। বন্য ভাইরাসের সংক্রমণের ফলে মার্কিন যুক্তরাষ্ট্রে সর্বশেষ paralytic poliomyelitis-এ আক্রান্ত হওয়ার ঘটনা ঘটে ১৯৭৯ সালে মধ্য-পশ্চিম রাজ্যগুলোতে।